Dramatískustu atvikin gerast því með stuttu millibili á sviðinu þó að þrjú ár líði milli þeirra í lífi persónanna . Hún er eftir sig , hann er natinn og skilningsríkur , gengst upp í föðurhlutverkinu . Það sem nagar áhorfandann undir samtölum hjónanna yfir hafið og vinkvennanna yfir bollakökum og hvítvíni er hvers vegna Júlía frestar för sinni utan æ ofan í æ . Ef eitthvað er tekur hún jafnvel betur á hér en í sínu frægasta hlutverki , verðlaunahlutverkinu Sóley Rós ræstitæknir í samnefndu leikriti . Meðleikarar Sólveigar létta henni leikinn með því að koma vel á móti henni . Og búningarnir voru í sama stíl . Hljóðmynd Hörpu Fannar Sigurjónsdóttur var falleg og óáreitin yfirleitt en braust við og við út í óvæntum hljóðum sem minntu á börn og barnagælur en voru þó ekki alltaf þægileg . Skemmtilegt en um leið afhjúpandi vídjó af snapchatti Júlíu var eftir Inga Bekk . Rejúníon er leikrit um líf ungs fólks á Íslandi hér og nú en það minnir samt á fornan sannleika , að það komast ekki allir á kirkjugarðsballið í haust sem hlökkuðu til þess í vor . En vonandi komast þeir þá á annað ball og betra . Silja Aðalsteinsdóttir